ddrg/super_eurlex huggingface dataset:
Euroopa Liidu Teataja L 156 , 13/06/1997 Lk 0010 - 0010



Komisjoni määrus (EÜ) nr 1068/97, 12. juuni 1997, millega muudetakse nõukogu määruse (EMÜ) nr 2081/92 (põllumajandustoodete ja toiduainete geograafiliste tähiste ja päritolunimetuste kaitse kohta) II lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] muudetud määrusega (EÜ) nr 535/97, [2] eriti selle artikli 1 lõike 1 kolmandat lõiku, ning arvestades järgmist: košenill ja kork tuleks lisada määruse (EMÜ) nr 2081/92 II lisasse, et vastata teatavate põllumajandustootjate ootustele, kelle jaoks kõnealused tooted on üheks peamiseks tuluallikaks; kuna tegemist on põllumajandustoodetega, ei ole välistatud, et kõnealused tootjad võivad esitada taotlusi selliste toodete registreerimiseks määruse (EMÜ) nr 2081/92 alusel, pidades silmas seost, mis võib sellistel toodetel olla teatavate geograafiliste piirkondadega; käesoleva määrusega ettenähtud meetmed on kooskõlas geograafiliste tähiste ja päritolunimetuste komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2081/92 II lisale lisatakse järgmised tooted: "— kork — košenill (loomne tooraine)." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. juuni 1997 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 83, 25.3.1997, lk 3. --------------------------------------------------
Euroopa Liidu Teataja L 154 , 12/06/1997 Lk 0021 - 0021



Komisjoni määrus (EÜ) nr 1056/97, 11. juuni 1997, millega kohandatakse tehnika arenguga nõukogu määrust (EMÜ) nr 3821/85 autovedudel kasutatavate sõidumeerikute kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 1985. aasta määrust (EMÜ) nr 3821/85 autovedudel kasutatavate sõidumeerikute kohta, [1] viimati muudetud komisjoni määrusega (EÜ) nr 2479/95, [2] eriti selle artiklit 17, ning arvestades, et: on vaja kõrvaldada mis tahes pettusevõimalused autovedudel kasutatavate elektrooniliste sõidumeerikute kasutamisel; määrusega (EÜ) nr 2479/95 muudetakse kohustuslikuks sõidumeerikut saatjaga ühendavate kaablite kaitsmine, kui ei tagata samaväärne manipuleerimisvastane kaitse muude vahenditega (näiteks elektrooniline seire signaali krüpteerimise abil); kinnistest lülitustest koosnevat ühendust loetakse katkematuks; esmakordselt pärast 1. jaanuari 1996 kasutusele võetavatesse kõikidesse uutesse sõidukitesse paigaldatud sõidumeerikud peavad vastama käesolevale määrusele; tööstusharul ja mootorsõidukite tootjail oli tõsiseid probleeme soomustatud kaablite paigaldamisega M 1 ja N 1 kategooriasse kuuluvatele sõidukitele, kus kiiruse/vahemaa impulsse tekitavad integreeritud andurid või ABS-andurid; kõnealused andurid ei ole mõeldud soomustatud kaabliga ühendamiseks; on vaja sätestada, et soomustatud kaabel ei ole kohustulik anduri ja adapteri ühendamisel, vaid see on kohustulik ainult adapteri ja sõidumeeriku vahel; järelikult tuleb määrust vastavalt muuta; käesolevas määruses ettenähtud meetmed on kooskõlas määruse (EMÜ) nr 3821/85 kohandamist tehnika arenguga käsitleva komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3821/85 I lisa V peatüki punkti 5 tuleks lisada järgmised lõiked: "Käesoleva punkti kohaldamisel kasutatakse M 1 ja N 1 kategooriasse kuuluvate sõidukite puhul nõukogu direktiivi 70/156/EMÜ [3] II lisa A osa määratlusi. Määrusekohaselt tahhograafiga varustatud sõidukitele, millele ei saa paigaldada soomustatud kaablit vahemaa- ja kiirusesensorite ning sõidumeeriku vahele, paigaldatakse adapter võimalikult vahemaa- ja kiiruseandurite lähedale. Adapter ja sõidumeerik ühendatakse soomustatud kaabliga." Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Määrust kohaldatakse alates 1. jaanuarist 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. juuni 1997 Komisjoni nimel komisjoni liige Neil Kinnock [1] EÜT L 370, 31.12.1985, lk 8. [2] EÜT L 256, 26.10.1995, lk 8. [3] EÜT L 42, 23.2.1970, lk 1. --------------------------------------------------
Euroopa Liidu Teataja L 154 , 12/06/1997 Lk 0001 - 0001



Nõukogu määrus (EÜ) nr 1048/97, 9. juuni 1997, millega muudetakse määrust (EMÜ) nr 189/92, millega võetakse vastu teatavate Loode-Atlandi kalastusorganisatsiooni poolt vastuvõetud kontrollimeetmete rakendussätted EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: määrusega (EMÜ) nr 189/92 [3] on ette nähtud, et ühenduse kalalaevade kaptenid edastavad üheaegselt komisjonile ja pädevatele siseriiklikele asutustele teatava teabe oma tegevuse kohta Loode-Atlandi kalastusorganisatsiooni (NAFO) tsooni veealal; NAFO kalapüügikomisjon võttis 13. septembril 1996 vastu soovituse muuta teateedastussüsteemi; lähtudes NAFO konventsiooni XI artiklist, muutus soovitus ühendusele siduvaks alates 13. novembrist 1996; seetõttu on vaja muuta määrust (EMÜ) nr 189/92, et kohustada ühenduse kalalaevu järgima nimetatud soovitust, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 189/92 lisa punkti 1.1 lisatakse järgmine taane: - "sihtliigid" . Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 9. juuni 1997 Nõukogu nimel eesistuja G. Zalm [1] EÜT C 25, 25.1.1997, lk 11. [2] EÜT C 167, 2.6.1997. [3] EÜT L 21, 30.1.1992, lk 4. Määrust on viimati muudetud määrusega (EÜ) nr 3068/95 (EÜT L 329, 30.12.1995, lk 3). --------------------------------------------------
Euroopa Liidu Teataja L 154 , 12/06/1997 Lk 0002 - 0002



Nõukogu määrus (EÜ) nr 1049/97, 9. juuni 1997, millega muudetakse määrust (EÜ) nr 3069/95, millega luuakse Loode-Atlandi kalastusorganisatsiooni (NAFO) tsoonis tegutsevate ühenduse kalalaevade suhtes kohaldatav Euroopa ühenduse vaatluskava EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: määrusega (EÜ) nr 3069/95 [3] võeti vastu vaatlejate määramist ja nende ülesandeid ning Loode-Atlandi kalastusorganisatsiooni (NAFO) tsoonis kalapüügiga tegelevate või tegelema hakkavate ühenduse kalalaevade kaptenite kohustusi käsitlevad sätted; NAFO kalapüügikomisjon võttis 13. septembril 1996 vastu soovituse vaatluskava muutmise kohta; vastavalt NAFO konventsiooni XI artiklile muutus soovitus ühendusele siduvaks 13. novembrist 1996; kohustamaks ühenduse kalalaevade kapteneid ja kavaga seotud vaatlejaid järgima nimetatud soovitust, on vaja muuta määrust (EÜ) nr 3069/95, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 3069/95 I lisa muudetakse järgmiselt. 1. Punkti 2 alapunktile e lisatakse järgmine tekst: "vaatlejad koguvad andmeid eelkõige kala vette tagasi laskmise ja alamõõdulise kala säilitamise kohta pardal, järgides vastavalt võimalustele järgmist valimikava: i) iga loomuse kohta tuleb märkida kogusaagi kaal liikide kaupa ning vette tagasi lastava koguse kaal liikide kaupa; ii) iga kümnes loomus tuleb üksikasjalikult sorteerida ja võtta sealt kõikide liikide näidised, märkides iga kaalutud valimi kohta ka saagi lossitava ja vette tagasi lastava osa pikkusenäitajad; iii) kui kalastuspaika muudetakse rohkem kui 5 meremiili võrra, alustatakse alapunktides i ja ii kirjeldatud uuringut uuesti." 2. Punkti 3 alapunkti i viimane lause asendatakse järgmisega:"Laeva kapten võimaldab vaatlejale kohustuste täitmise hõlbustamiseks juurdepääsu laevadokumentidele (püügipäevik, mahutavuse plaan, toodangu päevaraamat või lastiplaan) ning laeva eri osadele, sealhulgas vastavalt vajadusele pardale jäetavale saagile ja saagile, mida kavatsetakse vette tagasi lasta." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 9. juuni 1997 Nõukogu nimel eesistuja G. Zalm [1] EÜT C 25, 25.1.1997, lk 12. [2] EÜT C 167, 2.6.1997. [3] EÜT L 329, 30.12.1995, lk 5. --------------------------------------------------
Euroopa Liidu Teataja L 174 , 02/07/1997 Lk 0007 - 0007



Nõukogu määrus (EÜ) nr 1256/97, 25. juuni 1997, millega muudetakse määrust nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate raamatupidamisandmete kogumise võrk EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: nõukogu 15. juuni 1965. aasta määruses nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate raamatupidamisandmete kogumise võrk, [3] sätestatakse teatavad piirangud põllumajandustootjate raamatupidamisandmete ja muude kõnealuse määruse rakendamise käigus saadud üksikandmete kasutamisele; kuna on oht, et põllumajandustootja esitatud teavet võidakse kasutada muudel kui eespool nimetatud määrusega ettenähtud eesmärkidel, tuleks tõhustada sellise teabe loata kasutamise keeldu; seepärast tuleks kõnealust määrust muuta, ON VASTU VÕTNUD KÄESOLEVA MÄÄRUSE: Artikkel 1 Määruse nr 79/65/EMÜ artikli 15 lõige 1 asendatakse järgmisega: "1. Üksikuid raamatupidamisandmeid ja muid käesoleva määruse rakendamise käigus saadud üksikandmeid ei tohi kasutada maksustamise eesmärgil ning selliseid andmeid ei tohi avaldada ega kasutada muudel kui artiklis 1 täpsustatud eesmärkidel." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 25. juuni 1997 Nõukogu nimel eesistuja J. Van Aartsen [1] EÜT C 127, 24.4.1997, lk 15. [2] EÜT C 167, 2.6.1997. [3] EÜT 109, 23.6.1965, lk 1859/65. Määrust on viimati muudetud määrusega (EÜ) nr 2801/95 (EÜT L 291, 6.12.1995, lk 3). --------------------------------------------------
Euroopa Liidu Teataja L 196 , 24/07/1997 Lk 0056 - 0057



Komisjoni määrus (EÜ) nr 1434/97, 23. juuli 1997, millega muudetakse määrust (EÜ) nr 1267/94, millega kohaldatakse teatavate piiritusjookide vastastikuse tunnustamise kokkuleppeid Euroopa Liidu ja kolmandate riikide vahel EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. mai 1989. aasta määrust (EMÜ) nr 1576/89, millega kehtestatakse piiritusjookide määratlemise, kirjeldamise ja esitlemise üldeeskirjad, [1] viimati muudetud Austria, Soome ja Rootsi ühinemisaktiga, eriti selle artiklit 11, ning arvestades, et: Euroopa Liit on sõlminud Mehhiko Ühendriikidega kokkuleppe vastastikuse tunnustamise ja nimetuste kaitse kohta piiritusjookide sektoris; kõnealuse kokkuleppega nähakse Euroopa Liidus ette meetmete kohaldamine, mis on vajalikud Mehhikos kasutatavate nimetuste kaitse tagamiseks; eespool nimetatud toodete puhul kokkuleppega ettenähtud kontrolli ja kaitset puudutavate tagatiste esitamiseks tuleks need tooted lisada Euroopa Liidu kokkulepetega hõlmatud toodete nimekirja Euroopa Liidu jakolmandate riikide vahel sõlmitud teatavate piiritusjookide vastastikuse tunnustamise kokkulepete kohta, [2] mis on esitatud komisjoni 1. juuni 1994. aasta määruse (EÜ) nr 1267/94 lisas; käesolevas määruses ettenähtud meetmed on kooskõlas piiritusjookide rakenduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1267/94 lisa täiendatakse käesoleva määruse lisas esitatud teabega. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. juuli 1997 Komisjoni nimel komisjoni liige Franz Fischler [1] EÜT L 160, 12.6.1989, lk 1. [2] EÜT L 138, 2.6.1994, lk 7. -------------------------------------------------- LISA Toote nimetus | Päritoluriik | Tequila | Mehhiko Ühendriigid | Mezcal | Mehhiko Ühendriigid | --------------------------------------------------
Euroopa Liidu Teataja L 202 , 30/07/1997 Lk 0035 - 0035



Komisjoni määrus (EÜ) nr 1495/97, 29. juuli 1997, milles sätestatakse erandina määrusest (EMÜ) nr 3719/88 erimeetmed veise- ja vasikalihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veiseliha- ja vasikalihaturu ühise korralduse kohta, [1] viimati muudetud määrusega (EÜ) nr 2222/96, [2] eriti selle artikli 13 lõiget 12, ning arvestades, et: komisjoni määruses (EMÜ) nr 3719/88, [3] viimati muudetud määrusega (EÜ) nr 1404/97, [4] sätestatakse põllumajandussaaduste impordi- ja ekspordilitsentside ja eelkinnitussertifikaatide süsteemi kohaldamise üksikasjalikud ühiseeskirjad; komisjoni määruses (EMÜ) nr 1445/95, [5] viimati muudetud määrusega (EÜ) nr 266/97, [6] sätestatakse veiseliha- ja vasikalihasektori impordi- ja ekspordilitsentside rakenduseeskirjad; pärast Iirimaal esinenud veiste spongioosse entsefalopaatia juhte on Egiptuse ametiasutuste võetud tervishoiumeetmed Iiri veise- ja vasikaliha suhtes tõsiselt kahjustanud väljavedajate majandushuve ning sel viisil kujunenud olukord on kahjustanud määrusega (EMÜ) nr 3719/88 ettenähtud väljaveovõimalusi; seepärast tuleb eespool nimetatud asjaolude tõttu pooleli jäänud väljaveotoimingute lõpuleviimiseks selliseid kahjulikke tagajärgi erimeetmete vastuvõtmisega piirata; käesoleva määrusega ettenähtud meetmed on kooskõlas veiseliha- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Käesolevat määrust kohaldatakse nende määruse (EÜ) nr 1445/95 III lisas esitatud 3. kategooriasse kuuluvate toodete suhtes, mille puhul on Iirimaal ajavahemikus 30. oktoobrist 1996 kuni 31. detsembrini 1996 välja antud ekspordilitsentsid, mille lahtrisse 7 on tehtud märge "Egiptus". 2. Käesolevat määrust kohaldatakse üksnes juhul, kui asjaomased väljavedajad tõendavad pädevatele asutustele, et neil ei olnud võimalik sihtkohaks oleva kolmanda riigi ametiasutuste vastuvõetud tervishoiumeetmete tõttu eksporditoiminguid sooritada. Artikkel 2 Litsentsiomaniku taotluse korral tühistatakse määruse (EÜ) nr 1445/95 kohaselt ajavahemikus 30. oktoobrist 1996 kuni 31. detsembrini 1996 väljaantud ekspordilitsents ja vabastatakse tagatised. Artikkel 3 Igal neljapäeval teatab Iirimaa tootekogused, mille puhul eelmise nädala jooksul on võetud artikliga 2 ettenähtud meetmeid, ja täpsustab litsentside väljaandmise kuupäeva. Artikkel 4 Käesolev määrus jõustub päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. juuli 1997 Komisjoni nimel komisjoni liige Franz Fischler [1] EÜT L 148, 28.6.1968, lk 24. [2] EÜT L 296, 21.11.1996, lk 50. [3] EÜT L 331, 2.12.1988, lk 1. [4] EÜT L 194, 23.7.1997, lk 5. [5] EÜT L 143, 27.6.1995, lk 35. [6] EÜT L 45, 15.2.1997, lk 1. --------------------------------------------------
Euroopa Liidu Teataja L 260 , 23/09/1997 Lk 0011 - 0011



Komisjoni määrus (EÜ) nr 1826/97, 22. september 1997, millega kohandatakse nõukogu määruse (EÜ) nr 1577/96 (millega kehtestatakse erimeede teatavate kaunviljade suhtes) artiklis 1 nimetatud teatavate toodete CN-koode EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta, [1] viimati muudetud määrusega (EÜ) nr 3290/94, [2] eriti selle artiklit 2 ning arvestades, et: komisjoni 9. septembri 1996. aasta määrusega (EÜ) nr 1734/96, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa, [3] on tehtud mõned muudatused kaunviljade nomenklatuuris; seepärast tuleks vastavalt kohandada nõukogu määrust (EMÜ) nr 1577/96 [4]; käesoleva määrusega ettenähtud meetmed on kooskõlas teravilja-, õli- ja rasva- ning kuivsöödaturu ühendatud korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1577/96 artikli 1 punktid a ja b asendatakse järgmisega: "a) CN-koodi ex07134000 alla kuuluvad, muud kui külvamiseks ettenähtud läätsed; b) CN-koodi ex07132000 alla kuuluvad, muud kui külvamiseks ettenähtud kikerherned;." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. september 1997 Komisjoni nimel komisjoni liige Franz Fischler [1] EÜT L 34, 9.2.1979, lk 2. [2] EÜT L 349, 31.12.1994, lk 105. [3] EÜT L 238, 19.9.1996, lk 1. [4] EÜT L 206, 30.7.1996, lk 4. --------------------------------------------------
Euroopa Liidu Teataja L 265 , 27/09/1997 Lk 0026 - 0027



Komisjoni määrus (EÜ) nr 1875/97, 26. september 1997, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artikli 6 lõikeid 3 ja 4, ning arvestades et: liikmesriigid on vastavalt määruse (EMÜ) nr 2081/92 artiklile 5 saatnud komisjonile taotlused teatavate nimede registreerimiseks päritolunimetuste või geograafiliste tähistena; kooskõlas kõnealuse määruse artikli 6 lõikega 1 on leitud, et need taotlused vastavad kõikidele nõuetele ning sisaldavad eelkõige artikli 4 kohaselt nõutavat teavet; komisjonile ei ole pärast kõnealuste nimetuste Euroopa Ühenduste Teatajas [3] avaldamist esitatud vastuväiteid vastavalt kõnealuse määruse artiklile 7; seepärast tuleks kõnealused nimed kanda kaitstud päritolunimetuste ja geograafiliste tähiste registrisse ja võtta kaitstud päritolunimetuse (KPN) või kaitstud geograafilise tähisena (KGT) kaitse alla kogu ühenduses, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 [4] lisasse ja kantakse kaitstud geograafiliste tähistena või kaitstud päritolunimetustena kaitstud päritolunimetuste ja geograafiliste tähiste registrisse vastavalt määruse (EMÜ) nr 2081/92 artikli 6 lõikele 3. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. september 1997 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 156, 13.6.1997, lk 10. [3] EÜT C 24, 24.1.1997, lk 2. [4] EÜT L 327, 18.12.1996, lk 11. -------------------------------------------------- LISA EÜ ASUTAMISLEPINGU II LISAS LOETLETUD JA INIMTOIDUKS ETTENÄHTUD TOOTED Lihatooted: PORTUGAL: - Lombo Branco de Portalegre (KGT) - Lombo Enguitado de Portalegre (KGT) - Painho de Portalegre (KGT) - Cacholeira Branca de Portalegre (KGT) - Chouriço Mouro de Portalegre (KGT) - Linguiça de Portalegre (KGT) - Morcela de Assar de Portalegre (KGT) - Morcela de Cozer de Portalegre (KGT) - Farinheira de Portalegre (KGT) - Chouriço de Portalegre (KGT) --------------------------------------------------
Komisjoni määrus (EÜ) nr 2048/97,

20. oktoober 1997,

millega muudetakse määrust (EÜ) nr 936/97, millega avatakse värske, jahutatud ja külmutatud kõrgekvaliteedilise veiseliha ning külmutatud pühvliliha tariifikvoodid ja sätestatakse nende haldamine, ning määrust (EÜ) nr 996/97, millega avatakse CN-koodi 02062991 alla kuuluva veise külmutatud vahelihase kõõluselise osa impordi tariifikvoot ja sätestatakse selle haldamine

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse komisjoni 27. mai 1997. aasta määrust (EÜ) nr 936/97, millega avatakse värske, jahutatud ja külmutatud kõrgekvaliteedilise veiseliha ning külmutatud pühvliliha tariifikvoodid ja sätestatakse nende haldamine, [1] eriti selle artikli 7 lõiget 2,

võttes arvesse komisjoni 3. juuni 1997. aasta määrust (EÜ) nr 996/97, millega avatakse CN-koodi 02062991 alla kuuluva veise külmutatud vahelihase kõõluselise osa impordi tariifikvoot ja sätestatakse selle haldamine, [2] eriti selle artikli 6 lõiget 2,

ning arvestades, et:

Argentina on nimetanud autentsussertifikaatide väljaandmise õigust omava pädeva asutuse; seetõttu tuleb muuta määruse (EÜ) 936/97 ja määruse (EÜ) nr 996/97 II lisa,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 936/97 ja määruse (EÜ) nr 996/97 II lisas asendatakse nimetus "Secretaría de agricultura, ganadería y pesca" nimetusega "Secretaría de agricultura, ganadería, pesca y alimentación".

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Seda kohaldatakse alates 17. juulist 1997.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. oktoober 1997

Komisjoni nimel

komisjoni liige

Franz Fischler

[1] EÜT L 137, 28.5.1997, lk 10.

[2] EÜT L 144, 4.6.1997, lk 6.

--------------------------------------------------